Rikunarita-ORG/Wikinium huggingface dataset:
# سنسكريتية

|  |
| --- |
| سنسكريتية
 |
|  |
| النوع | لغة قديمة، macrolanguage و لوغة |
| **تخدام** |
| اللي كبرو بيها | 2,212 (1971) |
| كايتهضر بيها ف | لهيند |
| **لخصائيص** |
| لكتبة | ديوناكري، Kannada script، Vatteluttu، Sharada، Siddhaṃ، Nandinagari، Nāgarī، Bhaiksuki، Grantha، Tulu-Tigalari script، Malayalam script و Box-Headed script |
| لوضعية داللوغة | 4 كاتقّرا |
| **لفاميلة داللوغات** |
| لوغة د بنادم لوغات هندوؤروپية لغات هندية إيرانية لغات هندية آرية Old Indo-Aryan |
| **لكواض لي كايعرّفو اللوغة** |
| إيزو 639-1 | sa |
| إيزو 639-2 | san |
| إيزو 639-3 | san |
| ڭلوطولوڭ | sans1269 |
| إيطنولوڭ | san |

**السنسكريتية (** باللوغة السنسكريتية**: संस्कृत** و بسمية **: संस्कृतम् )** هي لوغة قديمة ف لهند وهي لوغة طقوسية ديال لهندوسية، و البوذية، و الجاينية. عندها بزاف ديال لمواقع ف لهند وحتا فجنوب شرق آسيا. كتشبه شوية للوغة اللاتينية و اليونانية ف أوروپا في لقرون الوسطانية، وهاد التشابه لاحظو لعالم ديال لوغة ويليام جونز حيتاش كان كيخدم قاضي تماك. هاد اللوغة عندها واحد جوزئ لي مركزي في التقليد لهندوسي. السنسكريتية هي وحدة من ثنين وعشرين لوغة رسمية فلهند. وكتقرا ف الهند كلوغة ثانية. وعاد كاين شي براهمنيين -وهما دوك الحوكاما من الطبقة لعالية- كيعتابروها هي لوغة ديالهم الأم.

اللوغة السنسكريتية كانت وما زالة ف الهند ف المعابد و كيخليو غير لكهنة البراهما لي يقراو النصوص السنسكريتية، أما شحال هادي فلماضي كانت ف الأدب لهندي: أدب الجوج لوغات البالي و البراكريت، الأدب الدراڤيدي لقديم، الأدب البنڭالي. و فغيرها من الآداب والشعر الديني.

|  |  |
| --- | --- |
|  | ويكيميديا كومنز عندا تصاور و معلومات على **سنسكريتية**. |

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# إن بي سي يونيڤيرسال

|  |
| --- |
| إن بي سي يونيڤيرسال
 |
|  |
|  |
| **معلومات أساسية** |
| نوع د لمؤسسة | شركة تابعة و مقاولة |
| لبلاد | الولايات المتاحدة د ميريكان |
| لموضع | 30 روكفلر بلازا |
| لمؤسس | جنرال إلكتريك و فيفاندي |
| تاريخ د تّأسيس | 2004 و 1926 |
| عاداد لموضّافين | 16,000 |
| سّيت رّسمي | nbcuniversal.com |
| **معلومات إضافية** |
| عضو ف | Copyright Alliance |
| فروع | Universal Destinations & Experiences إن بي سي يونيڤيرسال ستوديوز Universal TV بيكوك فاندانغو |
| أملاك | إن بي سي إم إس نَو تيلموندو 13th Street Universal Universal TV Syfy Universal Pacific Data Images Calle 13 فوكس فيتشرز 30 روكفلر بلازا KidsCo CNBC Europe CNBC Asia سي إن بي سي NBCUniversal Entertainment Japan LLC يونيفرسال تيليفيجن Universal Networks International إن بي سي نيوز Carnival Films NBC New York Nonstop إن بي سي إس إن WKAQ-TV Walter Lantz Productions NBC Universal Global Networks Italia Universal Studios Home Entertainment 13th Street Cloo Comcast Network Diva E! Entertainment Radio فاندانغو Universo إن بي سي يونيفرسال كيبل إنترتينمنت PictureBox Movies SBS CNBC Studio Universal Syfy Universal Television Without Pity Universal Channel مجموعة إن بي سي العالمية الإعلامية NBCNews.com Hallmark Channel Peacock Productions iVillage GolfNow E! Telemundo Internacional SeeSo Diva (Asia TV channel) Universal Studios Lot |
|  |

**إن بي سي يونيڤيرسال** (نّݣليزية: NBCUniversal) هيّا شركة إعلامية و ترفيهية كبيرة ميريكانية. تأسسات فـ 2004 من اندماج شبكة إن بي سي مع شركة يونيڤيرسال ستوديوز، و كتعتابر من أكبر المجموعات الإعلامية فالعالم. المقرّ الرئيسي ديالها كاين ف نيويورك.

إن بي سي يونيڤيرسال كتنشط ف بزاف د المجالات، بحال التلفازة، السينما، الأخبار، الإنتاج السمعي البصري، و حتى المتنزهات الترفيهية. من بين القنوات و الشبكات اللي كتمتلكها كاينين: إن بي سي، تيليموندو، يو إس إيه نتوورك، سي إن بي سي، إم إس إن بي سي، و سيفاي. و ف مجال السينما، كتملك ستوديوهات يونيڤيرسال بيكتشرز اللي خرجات بزاف د الأفلام العالمية المعروفة.

الشركة معروفة حتى بالبرامج و الأعمال اللي حققات نجاح كبير، بحال المسلسلات، برامج د الخبار، برامج الترفيه، و الأفلام السينمائية. و عندها حضور قوي حتى ف العالم الرقمي و منصات البث، بحال منصة بيكوك.

دابا إن بي سي يونيڤيرسال داخلة تحت الملكية الكاملة لشركة كومكاست، و كتلعب دور مهم ف تطوير و توجيه صناعة الإعلام و الترفيه ف ميريكان و على الصعيد العالمي.

إن بي سي يونيڤيرسال كتقدّم المحتوى ديالها أساساً ب اللغة النݣليزية، و كذلك ب لغات خرين بحال الإسبانية عبر شبكة تيليموندو، و كتستهدف جمهور واسع ف مختلف دول العالم.

## مصادر

|  |  |
| --- | --- |
|  | ويكيميديا كومنز عندا تصاور و معلومات على **إن بي سي يونيڤيرسال**. |
# تغراف لويب

لمراحل ديال تغراف لويب
**تغراف لويب** (ب نّڭليزية **Web scraping**) هوّا نوع ديال تغراف دّاطا، ؤ پروصي لي واحد لپروڭرام كيجمع فيه لمعلومات بشكل ؤطوماتيكي من سيتات د لويب. تّغراف د لويب يقدر يتدار تا ب ليد من عند شخص ؤلا مجموعة د لأشخاص، ولاكين قليل فاش كيتّستعمل لمصطلح ف هاد لحالة. لپروڭرام لي كيدير تّغراف د لويب كيتسما عادةً بوت ؤلا رتيلة د لويب.

هاد لپروصي كيكون ف لعادي على جوج مراحل ف كلا صفحة كيدخل ليها لبوت: طّيليشارجاج ديال صّفحة على شكل كوض هاش طي إم إل، ؤ جبيد لمعلومات لمحددة لي بغاها مول لبوت *data extraction* من وسط لكوض. على حساب لغاراض من تّخدام د رّتيلة د لويب، يقدرو لمعلومات لي تجبدو يتصوڤاو ف بازدوني ؤلا فيشي د إكسيل، باش يتطريطاو من بعد.

على حساب لقوانين د كلا بلاد، تغراف لويب ماكيكونش ديما مسموح بيه قانونياً، ؤلا كيكون ف لمنطقة رّمادية.

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# لعالم

|  |  |
| --- | --- |
|  | **لمقال مقطوع من شجرة**، ما كايدي ليه تا شي مقال أخر، زيد ليان ديالو ف مقالات خرين. |

التصويرة ديال العالم كيما صوروها رواد الفضاء. ف رحلة أپولو 17.
العالم هو سمية اللي كيتستعمل باش نقصدو لكوكب ديال لأرض من وجهة نظر ديال بنادم، يعني البلاصة اللي ساكن فيها بنادم. بزاف ديال المرات كيتستعمل باش يتعبر على شي تجريبة ديال بنادم ولا تاريخ، ولا دول كلها، ولا لأحوال ديال الناس و المجتمع بشكل عام.

فبعض تعبيرات، لكلمة ديال «عالم» كتستعمل باش نشيرو للكون كامل، ولكن لفرق كبير وما خاصناش نخلطو بينهم. المقصود هنا هو كوكب لأرض لي ساكن فيه بنادم و نواع خرين ديال الكائنات الحية. و كوكب لأرض هو واحد من بزاف ديال لأجرام سماوية، ولكن هو الوحيد لي عرفو فيه الحياة.

خريطة العالم كما التقطها القمر الصناعي. ل ناسا.
## مصادر

* قيسارية التاريخ
* قيسارية جغرافيا
* قيسارية طبيعة
* قيسارية علم البيئة
* قيسارية علم الفلك
* قيسارية علم طبقات الأرض
* قيسارية علوم الأرض
* قيسارية فلسفة
# جيل Z

|  |  |
| --- | --- |
|  | **لمقال مقطوع من شجرة**، ما كايدي ليه تا شي مقال أخر، زيد ليان ديالو ف مقالات خرين. |

| جيل Z |
| --- |
|  |
| جيل ثقافي للمجتمع الغربي، مجموعة نموذجية |
| كلاص فرعية ديال | منهج الألفية  |
| طرف من | وليدات لألفينات، وليدات عوام 2010  |
| سمية قصيرة | Gen Z  |
| جا مور | جيل الألفية، جيل زيلينيال  |
| جا قبل | جيل ألفا  |
| يضمحلل إلى | عوام 2000  |

**جيل Z** (كاتّقرى **جيل زيد**، ب النڭليزية **generation Z** ولّا **gen Z** ولّا **zoomers**، *زومرز*) هيّ الجماعة د الناس لي كينتاميو للجيل لي بان مور جيل لألفية (لي كايتسمى حتى جيل Y) و قبل من جيل ألفا. عند لباحتين و ف لميديا، لولادات ديال جيل Z كيبداو ف وسط تال اللخر د التسعينات، و كيتسالاو ف بدية عوام 2010 (يعني لي دابا ف عمرهم مابين 15 و 30 عام تقريباً)، و كاين لي كيحدد لبدية ف عام 1997 و النهاية ف 2012 (لي ف عمارهم مابين 13 و 28 عام). أغلبية ديال الدريات و الدراري ف جيل Z واليديهم من جيل X، و أغلبية د ولادهم غادي يكونو من جيل بيطا.

حيت دوّزو صغرهم ف لألفينات و عوام 2010، جيل زيد كيتميّزو ب كونهم أول جيل كبر معا طيكنولوجيا لويب 2.0 و الطيكنولوجيا الرقمية بشكل عام، ب عتيبارها شي حاجة منتاشرة و عادية. من طفولتهم، كانو كايتفرّجو ف لڤيديوات و السيريات د لويب على منصات بحال يوتيوب، و كايلعبو لوعاب د أنتيرنيت بحال كلوب پينڭوين و ماينكرافت. ف لمراهقة و فترة الرشد ديالهم (عوام 2010 و 2020)، تّعتابرو جيل رقمي، وخا ماشي ديما كايكونو مجهدين ف الطيكنولوجيا الرقمية و كيقدرو يلقاو صعوبة ف لأوساط د لخدمة لڤيرتوالية *virtual workspaces*.

جيل Z بشكل عام توصف ب كونو "مأدّب كتر و ماشي تابع للذة" عكس لأجيال لي سبقوه. لحالات د لحمل ف لمراهقة منتاشرة قل عندهم، كايكونصوميو الشراب قل (هادشي ماكينطابقش على لكماية ولّا لاضروڭ)، و ف لموعدال مركّزين كتر على لقراية و لإمكانيات د لخدمة. و عندهم معا تعطال لبليزير *delaying gratification* كتر من لمراهقين لي كبرو ف الستينات. السيكتين *sexting* (تبادل لميصاجات الجنسية) ولّات عندو شعبية ف فترة مراهقة جيل زيد، و التأتير النفسي ديال هادشي باقي مامعروفش مزيان. كاين وعي كبر ب الصحة النفسية و تشخيص طبي كتر عند هاد الجيل، و بزاف كيڭولو بلي كيعانيو من قلة النعاس. التأتير السلبي ديال كترة التفراج بان كتر عند لمراهقين ف اللخر ديال عوام 2010 ب لمقارنة معا الدراري الصغار. التحافات الشبابية (تقافات تحتية شبابية) بقاو موجودين، ولايني مابقاوش كايبانو ف لواجهة. النوصطالجيا كاتعتابر وحدة من الطيمات لأساسيين ديال عوام 2010 و 2020.

## مصادر